text: 64-årig sigtet for brandstiftelse på bosted
  04 december 2017 kl. 11.49
  En 64-årig mand fra Esbjerg blev lørdag fremstillet i lukket grundlovsforhør. Han er sigtet for brandstiftelse. 
  Den 1. december blev en 64-årig mand anholdt i forbindelse med efterforskningen af brandstiftelse på et bosted i Ribe. Lørdag blev han fremstillet i et lukket grundlovsforhør ved Byretten i Esbjerg. 
  Manden er sigtet for brandstiftelse på et bosted i Ribe. Han er varetægtsfængslet frem til den 22. december 2017. 
  I øjeblikket kan Syd- og Sønderjyllands Politi ikke udtale sig yderligere af hensyn til efterforskningen.
  